
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 10 mai 2016               

PL-x  208/2016                     


AVIZ
asupra proiectului de Lege privind modificarea şi completarea Ordonanţei de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind modificarea şi completarea Ordonanţei de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, trimis cu adresa nr. P.l. x. 208 din 26 aprilie 2016 şi înregistrat cu nr. 4c-11/617 din 27 aprilie 2016.
Conform dispoziţiilor art.75 din Constituţia României, republicată şi ale art. 95 din Regulamentul Camerei Deputaţilor, republicat, Camera Deputaţilor este Cameră decizională. 
Senatul a aprobat proiectul de lege în ședința din 19 aprilie 2016.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 10 mai 2016.

Proiectul de lege  are ca obiect de reglementare modificarea alin.(2) al art.7 din Ordonanţa de urgenţă a Guvernului nr.3/2015, care defineşte beneficiarii plăţilor în cazul concesionării/închirierii unei suprafeţe de pajişti, în sensul că s-a eliminat obligativitatea transformării asociaţiilor în grupuri de producători sau cooperative agricole.
 Membrii Comisiei au examinat proiectul de lege  supus avizării, expunerea de motive şi avizul favorabil al Consiliului Legislativ nr.192/08.03.2016. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a proiectului de lege.

În raport de obiectul şi conţinutul reglementării,  proiectul de lege  face parte din categoria legilor ordinare. 
                        VICEPREŞEDINTE,                                            SECRETAR,

                      Ciprian Nicolae NICA                         Sorin Constantin STRAGEA
Consilier parlamentar, Alexandra Muşat

